Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 714

2. Szervetlen preparátumok előállítása és szervetlen ionok minőségi elemzése Ismerje a szervetlen anyagok előállításának reakcióit! Ismerje a felhasznált és előállított anyagok tulajdonságait! Ismerje a kitermelést befolyásoló tényezőket! Tudja elvégezni a sztöchiometriai számításokat a szervetlen anyagok előállításával kapcsolatosan! Ismerje és tudja alkalmazni a laboratóriumi alapműveleteket adott szervetlen vegyületet előállítása során! Tudja eljárási utasítás alapján az adott szervetlen vegyületet előállítani! Képes legyen a kiindulási anyagok és a termékek tisztítását elvégezni! Tudja a termék tisztaságát ionreakcióval kimutatni! Legyen képes szakszerű, precíz munkavégzésre! Tudja és tartsa be a munka- és balesetvédelmi szabályokat! Tudja preparátum készítésnél a műveleti sorrendet megválasztani! Tudja elvégezni néhány kation (ezüst, ólom, vas(III), kobalt, nikkel, króm(III), alumínium, mangán, kálium, nátrium, magnézium, bárium) és anion (klorid, jodid, szulfát, nitrit, foszfát) minőségi meghatározását jellemző reakcióikkal! Tudjon összetett munkaműveleteket és magasabb szintű ismereteket igénylő preparátumokat előállítani! 2009/56. szám Témakörök Követelmények középszinten Követelmények kiegészítése emelt szinten

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes